
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Poročilo o izvajanju Nacionalnega programa finančnega opismenjevanja za poročevalsko obdobje 2025/2026

	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22,  57/25 – ZF in 555/26) je Vlada Republike Slovenije na ___ seji pod točko ___ dne ___ sprejela naslednji

SKLEP

Vlada Republike Slovenije se seznani s Poročilom o izvajanju Nacionalnega programa finančnega opismenjevanja za poročevalsko obdobje 2025/2026.


Mag. Janja Garvas
GENERALNA SEKRETARKA


Sklep prejmejo:
• Ministrstvo za finance Republike Slovenije,
• Služba Vlade Republike Slovenije za zakonodajo,
• Generalni sekretariat Vlade Republike Slovenije.


	2. Osebe, odgovorne za strokovno pripravo in usklajenost gradiva:

	– Peter Papež, državni sekretar,
– Urška Cvelbar, generalna direktorica Direktorata za finančni sistem,
– Leon Brčina, vodja sektorja za zavarovalništvo in trg kapitala, Direktorat za finančni sistem,
– mag. Tanja Popović, sekretarka, Sektor za zavarovalništvo in trg kapitala, Direktorat za finančni sistem.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/


	5. Kratek povzetek gradiva:

	Vlada Republike Slovenije je 30. januarja 2025 v okviru izvajanja Strategije razvoja trga kapitala do leta 2030 sprejela Nacionalni program finančnega opismenjevanja (v nadaljnjem besedilu: NPFO). Za njegovo načrtovanje, usmerjanje in koordinacijo, spremljanje in evalvacijo  je vlada na 157. redni seji dne 12.6.2025 sprejela sklep št. 00405-3/2025/3 o ustanovitvi Sveta za finančno opismenjevanje ter sklep št. 01301-1/2025/4 o imenovanju članov Sveta za finančno opismenjevanje (v nadaljnjem besedilu: Svet).

Svet se je prvič sestal in pričel z delom 23. junija 2025. 
Skladno z 2. točko priloge II  NPFO Ministrstvo za finance, ki vodi Svet (v nadaljnjem besedilu: MF), Vladi RS enkrat letno poroča o izvajanju NPFO, ki vključuje letno poročilo o delu Sveta in o porabi sredstev, o izvedenih aktivnostih za doseganje ciljev NPFO, o doseganju teh ciljev in izzivih pri njihovem doseganju, o praksah, ki so dosegle najboljše rezultate oziroma najboljših praksah, ter o priporočilih za prilagoditev NPFO in izvajanja finančnega opismenjevanja.
To poročilo zajema prvo poročevalsko obdobje od sprejetja NPFO oziroma od 12. junija 2025, ko je bil ustanovljen Svet, do 30. junija 2026, in temelji na poročilih posameznih članov Sveta in sodelujočih institucij. 

V tem obdobju se je Svet sestal na štirih rednih sejah in dveh dopisnih sejah Sveta ter vzpostavil temelje svojega delovanja s sprejetjem: 
· poslovnika, ki  ureja podrobnejšo organizacijo in način dela Sveta, 
· letnega programa dela za leto 2026, v katerem je opredelil sedem prednostnih vsebinskih področij dela (individualni naložbeni računi, pokojninski sistem, statusno preoblikovanje Vzajemne zdravstvene zavarovalnice, zavarovalna vrzel pri domskih zavarovanjih, finančno opismenjevanje malih in srednje velikih podjetij o možnostih financiranja preko primarnega (IPO) in sekundarnega kapitalskega trga, varnost in zlorabe v finančnem sistemu ter finančne osnove) in 
· akcijskega vsebinskega in finančnega načrta izvajanja letnega programa dela za leto 2026. 

V tem obdobju je Svet tudi obravnaval poročilo Raziskava o finančni pismenosti in izobraževalna orodja – Poročilo o primerjavi (Slovenija), ki ga je pripravilo podjetje Deloitte in ki predstavlja celovito presojo finančne pismenosti v Sloveniji, temelječ na nacionalno reprezentativnih raziskavah splošne populacije ter mikro in malih podjetij, izvedenih v letu 2025 ter na primerjalni analizi z merili Evropske unije in z uporabo metodologij, usklajenih z okvirjem OECD/INFE. Poročilo podaja predloge ukrepov, ki predstavljajo usmeritve za aktivnosti Sveta in institucij, ki sodelujejo v Svetu, na področju finančnega opismenjevanja, za nadaljnja leta.

Institucije, vključene preko svojih predstavnikov v Svet, so v obdobju od 12. junija 2025 do 30. junija 2026 izvedle vrsto izobraževalnih, ozaveščevalnih in promocijskih aktivnosti, pretežno iz lastnih sredstev. Poročilo predstavlja njihove izvedene aktivnosti, dosežen napredek, ključne izzive, prakse z najboljšimi rezultati in priporočila za nadaljnje izvajanje.


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Kratka obrazložitev


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.) Ni potrebno sodelovanje javnosti, javna obravnava, saj gre za poročilo o izvedenih aktivnostih Sveta za finančno opismenjevanje, ki pa temelji na poročilih članov Sveta.

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	


mag. Andrej Šircelj
minister







Priloge:

1. Priloga 1: Predlog sklepa
1. Priloga 2: Obrazložitev
1. Priloga 3:Poročilo o izvajanju Nacionalnega programa finančnega opismenjevanja za prvo poročevalsko obdobje (2025/2026)
1. Priloga 4: Podrobnejša predstavitev izvedenih aktivnosti







PRILOGA 1


PREDLOG SKLEPA
VLADA REPUBLIKE SLOVENIJE

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na ___ seji pod točko ___ dne ___ sprejela naslednji

SKLEP



Vlada Republike Slovenije se seznani s Poročilom o izvajanju Nacionalnega programa finančnega opismenjevanja za poročevalsko obdobje 2025/2026.



Mag. Janja Garvas
GENERALNA SEKRETARKA



Številka:
Ljubljana, ...


Sklep prejmejo:
• Ministrstvo za finance Republike Slovenije,
• Služba Vlade Republike Slovenije za zakonodajo,
• Generalni sekretariat Vlade Republike Slovenije.



PRILOGA 2

OBRAZLOŽITEV
Vlada Republike Slovenije je 30. januarja 2025 v okviru izvajanja Strategije razvoja trga kapitala do leta 2030 sprejela Nacionalni program finančnega opismenjevanja (v nadaljnjem besedilu: NPFO). NPFO predstavlja temeljni strateški okvir za dvig finančne pismenosti prebivalcev in predvideva delovanje Sveta za finančno opismenjevanje (v nadaljnjem besedilu: Svet) kot osrednjega načrtovalnega in koordinacijskega telesa.
Za njegovo načrtovanje, usmerjanje in koordinacijo, spremljanje in evalvacijo  je vlada na 157. redni seji dne 12.6.2025 sprejela sklep št. 00405-3/2025/3 o ustanovitvi Sveta ter sklep št. 01301-1/2025/4 o imenovanju članov Sveta. 
Skladno z NPFO Svet oziroma Ministrstvo za finance, ki vodi Svet  (v nadaljnjem besedilu: MF), Vladi RS enkrat letno poroča o izvajanju NPFO, ki vključuje letno poročilo o delu Sveta in o porabi sredstev, o izvedenih aktivnostih za doseganje ciljev NPFO, o doseganju teh ciljev in izzivih pri njihovem doseganju, o praksah, ki so dosegle najboljše rezultate oziroma o najboljših praksah ter o priporočilih za prilagoditev NPFO in izvajanja finančnega opismenjevanja.
To poročilo zajema prvo poročevalsko obdobje od sprejetja NPFO oziroma od 12. junija 2025, ko je bil ustanovljen Svet, do 30. junija 2026, in temelji na poročilih posameznih članov Sveta in sodelujočih institucij. 

Institucije, vključene preko svojih predstavnikov v Svetu, so v obdobju od 12. junija 2025 do 30. junija 2026 izvedle vrsto izobraževalnih, ozaveščevalnih in promocijskih aktivnosti na področju finančnega opismenjevanja, pretežno iz lastnih sredstev. Ministrstvo za finance  jih je dne 22. junija 2026 pozvalo, da predložijo  poročila o izvedenih aktivnostih za doseganje ciljev NPFO, s tem povezani porabi sredstev, o doseganju teh ciljev in izzivih pri njihovem doseganju, o dobrih praksah ter o priporočilih za namene morebitne potrebne prilagoditve NPFO in izvajanja finančnega opismenjevanja. Na tej podlagi je pripravljeno  to Poročilo o izvajanju Nacionalnega programa finančnega opismenjevanja za prvo poročevalsko obdobje 2025/2026, katerega namen je podati celovit vpogled v delo Sveta in izvedene aktivnosti finančnega opismenjevanja v prvem poročevalskem obdobju 2025/2026, ki ga MF pošilja Vladi RS v seznanitev. 



PRILOGA 3

POROČILO O IZVAJANJU NACIONALNEGA PROGRAMA FINANČNEGA OPISMENJEVANJA
poročevalsko obdobje 2025/2026

1. Uvod
Finančno opismenjevanje je celovit proces, ki posamezniku omogoča, da razvije finančno ozaveščenost, pridobi znanje in praktične spretnosti, oblikuje zdrav odnos do denarja ter sprejema preudarne finančne odločitve za doseganje finančne blaginje. Finančna pismenost je ključna življenjska sposobnost, hkrati pa pomembno vpliva na celotno gospodarstvo, saj finančno pismeni državljani prispevajo k stabilnejšemu in bolj zdravemu finančnemu sistemu.
Vlada Republike Slovenije je 30. januarja 2025 sprejela Nacionalni program finančnega opismenjevanja (NPFO), ki je neločljivo povezan z izvajanjem Strategije razvoja trga kapitala do leta 2030, Strategije razvoja Slovenije 2030 in Nacionalnega načrta za okrevanje in odpornost. NPFO je usmerjen v sistematično ozaveščanje, spodbujanje in izvajanje programov finančnega opismenjevanja z vizijo, da bodo državljani razumeli svoje finance in delovanje države na finančnem področju ter sprejemali preudarne in etične finančne odločitve.
Za načrtovanje, usmerjanje in koordinacijo, spremljanje in evalvacijo NPFO je vlada na 157. redni seji dne 12.6.2025 sprejela sklep št. 00405-3/2025/3 o ustanovitvi Sveta za finančno opismenjevanje (v nadaljevanju: Svet) ter sklep št. 01301-1/2025/4 o imenovanju članov Sveta. Svet se je prvič sestal 23. junija 2025 in pričel s svojim delom. Skladno z NPFO mora Svet oziroma MF Vladi RS letno poročati o svojem delu in porabi sredstev, o izvedenih aktivnostih za doseganje ciljev NPFO, o doseganju teh ciljev in izzivih pri njihovem doseganju, o praksah, ki so dosegle najboljše rezultate, ter o priporočilih za prilagoditev NPFO in izvajanje finančnega opismenjevanja.
Pričujoče poročilo je prvo tovrstno poročilo in zajema obdobje od sprejetja NPFO oziroma ustanovitve Sveta do 30. junija 2026. Pripravljeno je na podlagi poročil članov Sveta in sodelujočih institucij ter je strukturirano po prednostnih vsebinskih področjih, opredeljenih v Letnem programu dela Sveta za leto 2026.

2. Delo Sveta za finančno opismenjevanje
2.1 Ustanovitev, vloga in sestava Sveta
Svet je strokovno in posvetovalno telo Vlade RS, ustanovljeno s Sklepom o ustanovitvi Sveta za finančno opismenjevanje (št. 00405-3/2025/3), njegovi člani pa so imenovani s Sklepom o imenovanju članov Sveta za finančno opismenjevanje (št. 01301-1/2025/4). 
Namen Sveta je načrtovanje, usmerjanje, koordinacija, spremljanje in evalvacija izvajanja NPFO, definiranje ključnih kazalnikov uspešnosti, poročanje o napredku pri doseganju ciljev NPFO vladi ter podajanje priporočil za prilagoditev in razvoj programov na področju finančnega opismenjevanja. 
Sestava Sveta odraža načelo partnerstva in medresorske usklajenosti: vključuje predstavnike ključnih ministrstev (za finance, za izobraževanje, znanost in mladino,  za gospodarstvo, delo in šport, za notranje zadeve in javno upravo) ter regulatornih oziroma nadzornih organov (Banke Slovenije, Agencije za trg vrednostnih papirjev in Agencije za zavarovalni nadzor), pa tudi predstavnike združenj s področja finančnih storitev Združenja bank Slovenije-GIZ, Združenja družb za upravljanje-GIZ, Slovenskega zavarovalnega združenje - GIZ), Ljubljanske borze, Zveze potrošnikov Slovenije in Urada Vlade RS za komuniciranje.
Delo Sveta temelji na načelih strokovnosti in neodvisnosti, transparentnosti, strateškega usmerjanja, koordinacije deležnikov, proaktivnosti in prilagodljivosti, sistematičnega spremljanja in evalvacije s predlogi izboljšav ter promocije in inovacij.
2.2 Dokumenti, ki opredeljujejo operativno delo Sveta,  prednostna področja dela in seje Sveta
V poročevalskem obdobju se je Svet sestal na štirih rednih sejah in dveh dopisnih sejah na katerih je vzpostavil temelje svojega delovanja s sprejetjem naslednjih dokumentov: poslovnika, ki  ureja podrobnejšo organizacijo in način dela Sveta, letnega programa dela Sveta za leto 2026 in akcijskega vsebinskega in finančnega načrta izvajanja letnega programa dela Sveta za leto 2026. 
V  poslovniku je Svet opredelil naslednja prednostna vsebinska področja finančnega opismenjevanja za leto 2026:
1. Individualni naložbeni računi (INR);
1. Pokojninski sistem;
1. Statusno preoblikovanje Vzajemne zdravstvene zavarovalnice;
1. Problematika zavarovalne vrzeli pri domskih zavarovanjih (požar in potres);
1. Mala in srednje velika podjetja (MSP);
1. Varnost in zlorabe v finančnem sistemu, finančne prevare;
1. Finančne osnove: denar, osnovni ekonomski pojmi, bančni sistem.
Za vsako prednostno področje so opredeljeni glavni nosilci ukrepa, sodelujoče institucije, skupine, na katere se ciljno naslavlja finančno opismenjevanje, programi oziroma aktivnosti ter ključni kazalniki uspešnosti (KPI), z opredelitvijo obdobja v katerem se merijo. Navedeno je podrobneje opredeljeno nato z akcijskim vsebinskim in finančnim načrtom izvajanja letnega programa dela Sveta.

3. Poraba sredstev
V letu 2025 Svet ni razpolagal z lastno proračunsko postavko za izvajanje aktivnosti, zato so institucije aktivnosti finančnega opismenjevanja izvajale pretežno v okviru svojih rednih dejavnosti in razpoložljivih sredstev. Prav tako so institucije aktivnosti finančnega opismenjevanja izvajale v okviru lastnih razpoložljivih sredstev v letu 2026. 
Za leto 2026 je bilo za delovanje Sveta za FO na razpolago 100.000,00 EUR iz proračunske postavke MF 1611-26-0005 - Izvajanje Strategije razvoja trga kapitala v RS, pri čemer porabljena sredstva do 30.6.2026 iz te postavke 700,00 EUR za pripravo in izvedbo celoletnega spletnega izobraževanja s področja individualnih naložbenih računov. Preostala neporabljena sredstva v višini 99.300,00 EUR iz proračunske postavke MF 1611-26-0005 so na razpolago za delo Sveta do konca leta 2026 in verjetno ne bodo porabljena.  Do konca leta 2026 se načrtuje še najmanj ena redna seja Sveta.
Iz proračunske postavke MF 1611-26-0005 - Izvajanje Strategije razvoja trga kapitala v RS se je v poročevalskem obdobju v okviru aktivnosti finančnega opismenjevanja za delo uredniškega odbora od razpoložljivih 160.000,00 EUR porabilo 37.154,00 EUR, od tega 3.970,00 EUR za izdelavo celovite grafične podobe enotne spletne strani za finančno opismenjevanje in 33.184,00 EUR za izdelavo celovitega operativnega komunikacijskega načrta za aktivnosti finančnega opismenjevanja.
Tabela 1: Poraba sredstev Ministrstva za finance za izvajanje finančnega opismenjevanja v obdobju 30.1.2025- 30.6.2026
	
	Področje/aktivnost
	Znesek v EUR

	1.
	Delo sveta za finančno opismenjevanje
	1.021,71

	2.
	Delo uredniškega odbora
	37.154,00

	
	SKUPAJ
	38.175,71



Ministrstvo za finance je dne 15. 5. 2026 gostilo dogodek Poletna finančna šola, ki ga organizira časnik Finance. Iz reprezentance je bila pokrita pogostitev udeležencev v znesku 321,71 EUR.
Skladno z NPFO je poraba sredstev po drugih ministrstvih opredeljena v skladu s pravili proračunskega načrtovanja. 
Spodnja preglednica povzema poročane zneske porabljenih sredstev za izvajanje finančnega opismenjevanja v okviru NPFO, kot so jih poročala druga ministrstva oz. navedene inštitucije.
Tabela 2: Poraba sredstev za izvajanje finančnega opismenjevanja po drugih inštitucijah

	Institucija
	Področje / aktivnost
	30. 1.–31. 12. 2025
	1. 1.–30. 6. 2026

	MGDŠ (prej MGTŠ)
	MSP – pilotno usposabljanje FI-MSP 2025 (izvajalec LJSE)
	30.000,00 EUR (brez DDV)
	0,00 EUR

	ATVP
	Dan slovenskega kapitalskega trga (letni dogodek)
	6.000,00 EUR
	6.000,00 EUR

	UKOM
	Aktivno državljanstvo – dijaki (promocijski material, reprezentanca, fotograf)
	1.000,00 EUR
	0,00 EUR

	UKOM
	Simulacije proračunske seje – študenti
	0,00 EUR
	0,00 EUR

	MGDŠ (prej MDDSZ)
	Pokojninski sistem – posodobitev vsebin na gov.si
	0,00 EUR
	0,00 EUR

	Banka Slovenije
	Varnost in finančne osnove – lastne aktivnosti
	lastna sredstva institucije
	lastna sredstva institucije

	SZZ
	Zavarovalna vrzel – medijski akciji
	lastna sredstva institucije
	lastna sredstva institucije

	ZBS, ZDU-GIZ, ATVP
	Izobraževalne in ozaveščevalne aktivnosti
	lastna sredstva institucij
	lastna sredstva institucij

	LJSE
	INR, Vzajemna in MSP – izobraževalne in ozaveščevalne aktivnosti
	lastna sredstva institucije
	lastna sredstva institucije

	ZPS
	Brez izvedenih dodatnih aktivnosti v okviru NPFO (glej pojasnilo v poglavju 5)
	brez namenskih sredstev
	brez namenskih sredstev

	MIZM (prej MVZI)
	Finančno opismenjevanje v vzgoji in izobraževanju (postavka 261052; ukrep 3350-26-0002)
	0,00 EUR (še ni izplačano)
	0,00 EUR (še ni izplačano)



Ministrstvo za digitalno preobrazbo (MDP) je v obdobju izvajalo obsežne programe dviga digitalnih kompetenc prebivalstva (Mobilni heroji, Digi info točke, javna razpisa DDK in MLADI), ki so financirani pretežno iz sredstev evropske kohezijske politike 2021–2027 in nacionalnih sredstev ter niso del proračuna Sveta. Ker vsebinsko podpirajo digitalno in posredno finančno vključenost ranljivih skupin, so predstavljeni v poglavju 4.8, njihova finančna sredstva pa niso vključena v zgornjo preglednico porabe za NPFO.

4. Izvedene aktivnosti za doseganje ciljev NPFO
V nadaljevanju so izvedene aktivnosti prikazane po prednostnih vsebinskih področjih delovanja Sveta. 
Podrobnejši prikaz po posameznih ukrepih in nosilcih je v Prilogi 4.
4.1 Individualni naložbeni računi (INR)
Aktivnosti na področju INR so bile usmerjene v izobraževanje in celostno ozaveščanje javnosti ter usposabljanje ponudnikov, kar je bilo časovno vezano na začetek uporabe Zakona o individualnih naložbenih računih (ZINR) 5. marca 2026. 
Ministrstvo za finance je v poročevalskem obdobju izvajalo sledeče aktivnosti na področju finančnega opismenjevanja glede individualnih naložbenih računov: 
· Vzpostavitev spletne strani za INR: Individualni naložbeni račun: Investirajte po svoji meri | GOV.SI,
· Priprava in objava pojasnil o Zakonu o individualnih naložbenih računih:  Dodatna-pojasnila-o-Zakonu-o-individualnih-nalozbenih-racunih.pdf,
· Izdaja e-zloženke o individualnih naložbenih računih: Zlozenka-Individualni-nalozbeni-racuni.pdf,
· Vzpostavitev in izvajanje spletnega seminarja o individualnih naložbenih računih:  INDIVIDUALNI NALOŽBENI RAČUNI - spletni seminar,
· prispevki za podkast S financami na ti: 23.6.2025 – Individualni naložbeni račun: Investirajte po svoji meri
· prispevki za podkast Finančni petek: 27.2.2026 – Kako odpremo INR? In dne 5.3.2026 - Kaj lahko vložimo na INR?, 
· V okviru predmeta Aktivno državljanstvo za srednje šole v sodelovanju z UKOM dne 19.12.2025 in 19.6.2026 izvedla predstavitev prednosti varčevanja preko individualnih naložbenih računov in vlaganja v finančne instrumente preko kapitalskega trga.
ZDU-GIZ in ZBS sta 12. februarja 2026 v živo organizirala strokovni seminar o INR za potencialne ponudnike, ki se ga je udeležilo več kot 90 udeležencev; kot predavatelji so sodelovali predstavniki MF, FURS, ATVP in KDD. ATVP je na svoji spletni strani objavil poseben zavihek o INR s podrobnimi informacijami ter vzpostavil Register ponudnikov INR, v katerega je vpisal prvih šest ponudnikov. ZDU-GIZ je na spletni strani objavil poljudno vsebino o INR in njegovih prednostih.
Ljubljanska borza na področju INR in širšega razumevanja kapitalskega trga izvaja številne aktivnosti za ozaveščanje vlagateljev o pomenu trga kapitala in o varčevalnih navadah posameznikov. Vzpostavila je nov spletni zavihek »Vodič po INR« z odgovori na najpogosteje zastavljena vprašanja o INR računih in pripravlja kratko informativno brošuro. Skozi vse leto pripravlja in na družbenih omrežjih objavlja kratke izobraževalne video izseke z dogodkov (skupno več kot 20.000 ogledov), zagnala pa je tudi podcast »Finančni flirt« za krepitev finančne pismenosti (med drugim INR računi, delnice Vzajemne, vlaganje v zlato, stroški vlaganja, ETF), ki je zabeležil več kot 110.000 ogledov.
Od 5.3.2026 do 19.8.2026 je bilo odprtih 14.782 INR računov.
4.2 Pokojninski sistem
Za področje pokojninskega sistema je nosilec Ministrstvo za delo, družino, socialne zadeve in enake možnosti z reorganizacijo prešlo na Ministrstvo za gospodarstvo, delo in šport (MGDŠ). MGDŠ v letih 2025 in 2026 za ta namen ni porabilo posebnih finančnih sredstev. Skladno z načrtom je posodobilo vsebine na spletnem mestu gov.si o prostovoljnem dodatnem pokojninskem zavarovanju z informacijami za delodajalce in zaposlene, ki bodo v pomoč pri kolektivnem dogovarjanju o vzpostavitvi kolektivnega dodatnega pokojninskega zavarovanja. Cilj letne rasti števila zavarovancev, vključenih v prostovoljno dodatno pokojninsko zavarovanje, MGDŠ spremlja na letni ravni; podatki za obdobje bodo znani v začetku leta 2027.
Ministrstvo za finance je v poročevalskem obdobju pripravil podkast v okviru Finančnega petka o Prvem pokojninskem skladu 11.12.2025 in podkast o pokojninski zavarovalni vrzeli dne 8.5.2026.
Agencija za zavarovalni nadzor (AZN) je v obdobju od januarja do marca 2026 pripravila e-brošuro o pomenu dodatnega pokojninskega zavarovanja (2. in 3. steber), februarja 2026 pa posnela podcast na to temo. Pripravila je tudi vsebinske prispevke za svoj novičnik in začela aktivnosti za pripravo promocijskega panoja, namenjenega gostovanju na fakultetah; vse je bilo pripravljeno za izvedbo strateškega dogodka na temo pokojnin 31. marca 2026.
4.3 Statusno preoblikovanje Vzajemne zdravstvene zavarovalnice
Ministrstvo za finance je v poročevalskem obdobju na področju finančnega opismenjevanja glede Zakona o statusnem preoblikovanju Vzajemne zdravstvene zavarovalnice pripravilo in izvedlo spletni seminar, v katerem je bil poleg statusnega preoblikovanja poseben poudarek finančnega opismenjevanja dan tudi na pravice in varstvo delničarjev te zavarovalnice:
https://www.bing.com/videos/riverview/relatedvideo?q=spletni+webinar+ministrstvo+za+finance+vzajemna&qs=n&sp=-1&ghc=1&lq=0&pq=spletni+webinar+ministrstvo+za+finance+vzajemna&sc=0-47&sk=&cvid=5E921BBCCBEA4F37B2C786A334527DFC&ajaxnorecss=1&sid=06660249A05F6A820EF015F2A1EB6B4A&jsoncbid=0&ajaxsydconv=1&ru=%2fsearch%3fq%3dspletni%2520webinar%2520ministrstvo%2520za%2520finance%2520vzajemna%26qs%3dn%26form%3dQBRE%26sp%3d-1%26ghc%3d1%26lq%3d0%26pq%3dspletni%2520webinar%2520ministrstvo%2520za%2520finance%2520vzajemna%26sc%3d0-47%26sk%3d%26cvid%3d5E921BBCCBEA4F37B2C786A334527DFC%26ajaxnorecss%3d1%26sid%3d06660249A05F6A820EF015F2A1EB6B4A%26format%3dsnrjson%26jsoncbid%3d0%26ajaxsydconv%3d1&mmscn=vwrc&mid=7CEEBA0DEAECC5037F037CEEBA0DEAECC5037F03&FORM=WRVORC&ntb=1&msockid=036536b89cae11f19e4486874763460f.
ATVP je v posebni objavi seznanil delničarje Vzajemne zdravstvene zavarovalnice z njihovimi pravicami ter dodal informacije o posebnih obravnavah in pravicah delničarjev v družbi. Objavljene informacije so koristne tudi za imetnike drugih delnic, uvrščenih v organizirano trgovanje, saj pojasnjujejo temeljne pravice malih delničarjev.
Ljubljanska borza je pri statusnem preoblikovanju Vzajemne zdravstvene zavarovalnice zagotavljala nevtralne in strokovne splošne informacije o družbi ter ozaveščala javnost o uvrstitvi na borzo in pravicah delničarjev. Ob objavi prospekta je pripravila napovednik in obvestila javnost prek svojih komunikacijskih kanalov, organizirala spletni webinar z zbiranjem in odgovori na vprašanja delničarjev pred začetkom kotacije (posnetek na kanalu YouTube z 1.737 ogledi, krajši izseki na družbenih omrežjih z več kot 17.000 ogledi), ob začetku kotacije pa izvedla tiskovno konferenco in predstavitev na dogodku »Trguj na borzi«. Na spletni strani je vzpostavila poseben razdelek »Uvrstitev Vzajemne na borzo« z namensko podstranjo za vprašanja (več kot 3.000 ogledov) in razdelila 3.200 fizičnih letakov s ključnimi informacijami.
4.4 Zavarovalna vrzel pri domskih zavarovanjih (požar in potres)
Ministrstvo za finance je s strokovnimi prispevki o zavarovalnih vrzelih na področju požara in potresa pripravilo podkast v okviru Finančnega petka dne 23.6.2025. V okviru podkasta S financami na ti, je ministrstvo za finance 9.6.2025 tudi pripravilo in na socialnih omrežjih objavilo prispevek Zavarovanja: Zakaj so pomembna tudi takrat, ko se vse zdi stabilno?
Slovensko zavarovalno združenje (SZZ) je v obdobju od 1. januarja do 30. junija 2026 samostojno financiralo in izvedlo obe predvideni medijski akciji na portalu Siol.net. Prva akcija je bila izvedena marca ob svetovnem dnevu voda in je bila osredotočena na ozaveščanje o poplavnih nevarnostih ter zmanjševanju učinkov naravnih nesreč. Druga akcija je bila izvedena sredi aprila (ob obletnici velikega ljubljanskega potresa) in je bila osredotočena na potresno nevarnost ter nujnost ustreznega zavarovanja stanovanjskih in poslovnih nepremičnin; vključevala je advertorialne in PR vsebine, podcast ter dan odprtih vrat za medije z izkušnjo simulacije potresa. Obe akciji sta presegli ciljni KPI 2.000 ogledov digitalne vsebine na posamezni članek, saj so bili nekateri prispevki prebrani več tisočkrat.
Agencija za zavarovalni nadzor (AZN) je marca 2026 izvedla promocijo brošure o nevarnosti potresa s poudarkom na pomenu potresnega zavarovanja ter v mesečnem novičniku objavila vsebine o zavarovanju pred naravnimi nesrečami. Začela je pripravo serije video vsebin o požarnem, poplavnem in potresnem tveganju ter tveganju toče in viharja, za predvidoma junij 2026 pa je načrtovala izvedbo strokovnega posveta na temo potresnega tveganja.
4.5 Mala in srednje velika podjetja (MSP)
Ministrstvo za finance:
V okviru področja MSP je bilo v obdobju od 30. januarja do 31. decembra 2025 izvedeno pilotno Usposabljanje o finančnih instrumentih za rast, razvoj in preoblikovanje podjetij (FI-MSP 2025) v vrednosti 30.000,00 EUR brez DDV; v obdobju od 1. januarja do 30. junija 2026 za to področje ni bilo porabljenih sredstev. Podjetja so bila k pilotnemu usposabljanju povabljena prek javnega povabila SPIRIT Slovenija, izvajalka usposabljanja pa je bila Ljubljanska borza d. d. Usposabljanje je obsegalo pet modulov po deset ur in se ga je udeležilo 12 podjetij. Na podlagi pilotne izvedbe SPIRIT Slovenija skupaj z MF pripravlja program za krepitev kompetenc podjetij na področju rasti in razvoja prek kapitalskih trgov, ki se bo izvajal v okviru Strategije razvoja trga kapitala. K ozaveščanju o alternativnih virih financiranja je prispeval tudi ZDU-GIZ z webinarjem o alternativnih investicijskih skladih (19. junija 2026).
Ljubljanska borza kot izvajalka pilotnega usposabljanja FI-MSP 2025 poroča, da je program (izveden oktobra in novembra 2025) vključeval vsebine finančne pismenosti, med drugim izobraževanje vlagateljev o neposrednem in posrednem vlaganju v mala in srednje velika podjetja prek skladov, delavnice za podjetja o pripravi na prvo javno ponudbo delnic in pripravi prospekta za uvrstitev na borzo ter predstavitev dobrih praks slovenskih podjetij, ki so že vstopila na borzo. Aktivnosti je Ljubljanska borza financirala iz lastnih virov, brez uporabe proračunskih sredstev.
4.6 Varnost in zlorabe v finančnem sistemu, finančne prevare
Nosilec tega področja finančnega opismenjevanja je Banka Slovenije, sodelujejo pa tudi druge, zlasti nadzorne inštitucije (ATVP, AZN,…). Aktivnosti na tem področju finančnega opismenjevanja institucije financirajo same iz lastnih sredstev.
Banka Slovenije je v prvi polovici leta 2026 izdala tri opozorila, objavljena na spletni strani in družbenih omrežjih, ter pripravila tri okrogle mize (o stabilnih kovancih, o investicijah in o finančni pismenosti), ki so se vsebinsko dotikale tudi finančne varnosti. Aprila 2026 je v Sloveniji izvajala kampanjo ozaveščanja ECB EuroSteps, med katero so udeleženci prejemali tudi vsebine s področja spletne finančne varnosti; sodelovala je tudi pri pripravi letaka Evropskega bančnega organa (EBA) o varnosti digitalnih plačil in digitalnih bančnih storitev.
ATVP na spletni strani redno objavlja lastna opozorila in opozorila drugih nadzornikov (v prvi polovici leta 2026 sedem lastnih in več kot 300 tujih opozoril), vzdržuje poseben zavihek o kripto prevarah ter izobraževalna gradiva o naložbenih prevarah. V sodelovanju z evropskimi nadzornimi organi (ESAs) je opozoril na znake kripto prevar in spletnih goljufij ter na tveganja uporabe umetne inteligence, v sodelovanju z ESMA pa je pozval finančne vplivneže (finfluencerje) k odgovorni promociji finančnih produktov. Agencija za zavarovalni nadzor na spletnih straneh objavlja izobraževalna gradiva, med drugim brošuro o sklepanju zavarovanj po spletu z opozorili in navodili za potrošnike. K ozaveščanju o prepoznavanju finančnih prevar je z objavo prispeval tudi ZDU-GIZ.
Agencija za zavarovalni nadzor je v prvem četrtletju 2026 v svojem novičniku objavljala vsebine za različne ciljne skupine (potrošnike, subjekte nadzora in mednarodne teme) ter objavila brošuro o umetni inteligenci v zavarovalništvu; na področju ozaveščanja o prevarah načrtuje dodatne vsebine v okviru t. i. tedna prevar.
Ministrstvo za finance je 28.4.2025 pripravilo podkast v okviru finančnega petka Svet kriptovalut – med inovacijo in tveganjem, ter dne 28.8.2026 podkast o finančnih prevarah: Finančni petek: Finančne prevare | GOV.SI..
4.7 Finančne osnove: denar, osnovni ekonomski pojmi, bančni sistem
V šolskem letu 2025/2026 sta ministrstvo za finance in Banka Slovenije organizirala projekt finančnega opismenjevanja Bodi FIN: https://www.bsi.si/sl/financno-opismenjevanje/bodi-fin.
Projekt je namenjen učencem od 4. do 9. razreda osnovne šole, ki bodo skozi različne dejavnosti razmišljali o finančnih temah, povezanih z digitalno varnostjo. Spoznali bodo osnove upravljanja osebnih financ, se naučili prepoznavati spletne prevare ter varno uporabljati spletne plačilne sisteme.  V okviru tega projekta je Banka Slovenije v sodelovanju z drugimi institucijami v letu 2026 izvedla 87 izobraževalnih programov za otroke in odrasle ter 34 delavnic na osnovnih in srednjih šolah, ki se jih je do konca junija 2026 udeležilo približno 5.000 posameznikov; v projekte finančnega izobraževanja Banke Slovenije je bilo v šolskem letu 2025/2026 vključenih več kot 6.000 osnovnošolcev in srednješolcev. Od 9. do 22. marca 2026 je bilo izvedeno vseslovensko šolsko spletno tekmovanje Bodi FIN za osnovne šole (v prihodnje se širi tudi na srednje šole in na državno raven), 21. in 22. maja 2026 pa je v okviru projekta Mojstri digitalne prihodnosti potekalo prvo mednarodno debatno tekmovanje s sedmimi evropskimi ekipami na temo uvedbe digitalnega evra, zaključeno z okroglo mizo o finančni pismenosti. Pripravljena so bila tudi lastna video gradiva za šolsko leto 2026/2027 (eno v sodelovanju s FURS).

Združenje bank Slovenije (ZBS) je ob Evropskem (svetovnem) tednu denarja (16. do 20. marca 2026) izvedlo spletna izobraževalna srečanja za osnovnošolce (6 šol, 215 učencev), srednješolce (10 šol, 291 dijakov) in odrasle (27 udeležencev), skupno 533 udeležencev, ter jih ozaveščalo o ključnih finančnih pojmih in digitalni varnosti. Pod okriljem Evropske bančne federacije je 14. aprila 2026 izvedlo Evropski denarni kviz, ki nadgrajuje vsebine finančne pismenosti (varčevanje, obveznice, delnice, vzajemni skladi, zavarovanja); udeležilo se ga je 18 šol iz vse Slovenije, skupaj 681 udeležencev.
4.8 Druge aktivnosti finančnega opismenjevanja in podpora ranljivim skupinam
Urad Vlade RS za komuniciranje (UKOM) je v okviru programa Aktivno državljanstvo v šolskem letu 2025/2026 izvedel tri obiske dijakov tretjih letnikov srednjih šol v vladni palači (19. 12. 2025, 19. 1. 2026 in 19. 6. 2026), na katerih so predstavniki ministrstva za finance interaktivno predstavili vsebine o INR, kapitalskem trgu, varčevanju in javnih financah; z vsebinami finančnega opismenjevanja je bilo nagovorjenih več kot 220 dijakov (ciljna skupina A), za izvedbo je bilo namenjenih 1.000 EUR. V študijskem letu 2025/2026 je UKOM v sodelovanju z MF pilotno izvedel tri simulacije proračunske seje vlade s študenti Fakultete za upravo, Pravne fakultete in Ekonomske fakultete Univerze v Ljubljani (ciljna skupina B); aktivnost bo umeščena med redne naloge, za šolsko leto 2026/2027 pa je načrtovanih šest simulacij.
Ministrstvo za digitalno preobrazbo (MDP, zdaj Ministrstvo za notranje zadeve in javno upravo) je v poročevalskem obdobju izvajalo programe dviga digitalnih kompetenc, ki podpirajo vključenost ranljivih skupin in varno uporabo digitalnih javnih storitev: projekt Mobilni heroji (usposabljanja za starejše z mobilno enoto; v letu 2025 307 usposabljanj in 5.203 udeležencev, do 30. junija 2026 40 usposabljanj in 183 udeležencev), projekt Digi info točke (162 točk, 170.201 svetovanj v letu 2025), javni razpis za neformalna izobraževanja odraslih na področju digitalnih kompetenc (DDK 2024–2025; 18.200 vključenih odraslih) in javni razpis za izobraževanja otrok in mladih (MLADI 2025–2026; 16.409 vključenih otrok in mladih). Ti programi so financirani pretežno iz sredstev evropske kohezijske politike in nacionalnih sredstev ter niso del proračuna Sveta, vsebinsko pa prispevajo k digitalni in posredno finančni vključenosti.
Poleg tega je ZDU-GIZ izvedel več strokovnih seminarjev in delavnic za širšo javnost in študente (med drugim »Lekcije najboljših« 14. januarja 2026 z več kot 50 udeleženci, »Od varčevalca do vlagatelja« 5. februarja 2026 z več kot 150 udeleženci, delavnico »Osebne finance kot temelj financiranja« 2. aprila 2026 s 30 študenti), sodeloval v kampanji ob Global Money Week ter redno objavljal izobraževalne vsebine na spletni strani in družbenih omrežjih. ATVP, ZDU-GIZ in drugi deležniki so 14. aprila 2026 izvedli tradicionalni Dan slovenskega kapitalskega trga (v GH Union), ki je namenjen promociji in izobraževanju o pomenu kapitalskega trga in se ga je udeležilo med 100 in 200 oseb.
Ministrstvo za vzgojo in izobraževanje (zdaj Ministrstvo za izobraževanje, znanost in mladino) je 27. marca 2026 posredovalo vsebinsko poročilo o aktivnostih s področja finančne pismenosti, ki se nadaljujejo skladno z načrtom; ključni dokumenti, ki jih pripravlja Zavod Republike Slovenije za šolstvo (ZRSŠ), so še v pripravi. V Letnem delovnem načrtu ZRSŠ je med prenovo oziroma pripravo večjega števila učnih načrtov za izbirne predmete vključena tudi priprava učnega načrta za predmet finančna pismenost kot izbirni predmet (skupna ocenjena vrednost te postavke je 611.000,00 EUR, brez možnosti razčlenitve po posameznem učnem načrtu). Za sistemsko krepitev finančnega opismenjevanja v vzgoji in izobraževanju ima MVI odprt tudi ukrep št. 3350-26-0002 »Finančno opismenjevanje 2026–2028« v skupni vrednosti 234.000 EUR ter v letu 2026 proračunsko postavko 261052 v višini 50.000 EUR; sredstva v letu 2026 še niso bila izplačana.
Ministrstvo za finance je 23.9.2025 v Ljubljani organiziralo mednarodno konferenco z naslovom Unlocking Growth: The Future of Slovenian and European Capital Markets, na kateri se je predstavilo različne vidike razvoja kapitalskih trgov. Vsak trg mora najti svoj recept za uspeh, za evropskega pa bo zelo pomembna nadaljnja integracija, je bilo slišati v razpravah, v katerih so se predstavili tudi dosežki Slovenije. Konference se je udeležilo okoli 140 tujih in domačih strokovnjakov. Na prvem panelu se je  razpravljalo o prihodnosti evropskih kapitalskih trgov, drugi panel je bil posvečen globalnim praksam na področju kapitalskih trgov, tretji panel pa je bil posvečen razvoju slovenskega kapitalskega trga. Sklep konference je bil, da je potrebno krepiti kulturo vlaganja, ki je trenutno osredotočena na bančne depozite, pri čemer bodo v pomoč individualni naložbeni računi, veliko pozornosti pa je treba posvetiti tudi finančni pismenosti, tako otrok, starejših kot učiteljev. 
Ministrstvo za finance je tudi vzpostavilo spletno stran o  finančnem opismenjevanju: https://www.gov.si/teme/financno-opismenjevanje in izvedlo druge izobraževalne podkaste v okviru Finančnega petka, kot je npr.: dne 27.11.2025 o vlogi Sveta za finančno opismenjevanje, dne 16.12.2025 o vlogi finančnih svetovalcev, dne 8.7.2026 o MICA zakonodaji o trgu kripto sredstev, idr..

Ministrstvo za finance je sodelovalo v sklopu Finančne šole časnika Moje finance, ki se je izvajala  v prostorih ministrstva z dvema programoma: program Mladi odrasli (prvi in zadnji dan) in program Finančna šola najstniki (zadnji dan vsakega sklopa) – podrobna vsebina programov zajema:

[image: ]

V okviru projekta TSIC-RoC-26518 Financial Literacy Survey and Educational Tools, Banke Slovenije in Ministrstva za finance, ki ga financira Evropska unija preko Instrumenta tehnične podpore (TSI), v sodelovanju z delovno skupino za reforme in naložbe Evropske komisije (SG REFORM) je bila v opazovanem obdobju s strani Deloitte izvedena raziskava, s ciljem  podpreti institucionalna in politična prizadevanja Slovenije za krepitev finančne pismenosti ter podpreti razvoj ciljno usmerjenih, na dokazih temelječih izobraževalnih finančnih orodij. Raziskava splošne populacije je zajemala 1.002 anketirance, starih od 15 do 75 let, in preučevala finančno znanje, vedenje, stališča, digitalne sposobnosti, uporabo finančnih produktov, izkušnje s prevarami ter stališča do finančnega izobraževanja. Dopolnilna raziskava med 232 mikro in malimi podjetji pa se je osredotočila na finančno znanje, prakse finančnega upravljanja, dostop do financiranja, samopreizkus kompetenc ter povpraševanje po finančnem izobraževanju. Ugotovitve so bile preverjene in razpravljene v okviru vrsto delavnic z deležniki, kar je zagotavljalo praktično relevantnost in usklajenost z politiko. S pomočjo vprašalnika in metodologije OECD študija omogoča temeljito razumevanje ravni finančne pismenosti v Sloveniji ter primerjavo med Slovenijo in državami EU, vključenimi v Mednarodno raziskavo finančne pismenosti odraslih OECD/INFE 2023, čeprav se Slovenija ni udeležila te raziskave neposredno.

5. Doseganje ciljev NPFO in izzivi pri njihovem doseganju
V prvem poročevalskem obdobju je bil dosežen pomemben napredek na organizacijski ravni: vzpostavljeni so bili Svet in njegova delovna telesa, sprejeti poslovnik, prednostna področja, Letni program dela in Akcijski načrt ter začeta priprava osrednjega spletnega mesta za finančno opismenjevanje. S tem so postavljeni sistemski temelji za koordinirano in dolgoročno izvajanje NPFO.
Na vsebinski ravni so institucije izvedle širok nabor izobraževalnih, ozaveščevalnih in promocijskih aktivnosti, ki so dosegle raznolike ciljne skupine – od učencev in dijakov (Bodi FIN, Evropski denarni kviz, obiski dijakov na vladi), mlajših odraslih in študentov (simulacije proračunske seje, delavnice) do odraslih, vlagateljev, ranljivih skupin in podjetij. Aktivnosti so bile časovno in vsebinsko usklajene z zakonodajnimi novostmi, zlasti z uvedbo INR.
Ključni izzivi pri doseganju ciljev NPFO ostajajo: 
(1) razmeroma nizka finančna pismenost prebivalstva, zlasti na področjih dolgoročnega investiranja, upravljanja osebnega premoženja in pokojninskega načrtovanja; 
(2) naraščanje zavajajočih informacij in finančnih prevar, zlasti v digitalnem okolju in ob vse pogostejši uporabi umetne inteligence; 
(3) tveganje podvajanja in razdrobljenosti aktivnosti med številnimi deležniki ter razpršene porabe sredstev; 
(4) odsotnost lastne proračunske postavke Sveta v prvem obdobju, zaradi česar so bile aktivnosti odvisne od rednih sredstev institucij; in 
(5) merljivost učinkov, saj bodo nekateri kazalniki (npr. rast števila zavarovancev v dodatnem pokojninskem zavarovanju, prvo poročanje ponudnikov INR) znani šele v letu 2027.
Na izzive pri vključevanju je opozorila tudi Zveza potrošnikov Slovenije (ZPS), ki je izpostavila, da v prvem obdobju ni bila vključena v vse seje Sveta in da na del svojih predlogov – med drugim na predlog za dopolnitev Akcijskega vsebinskega in finančnega načrta za leto 2026 ter na komentarje h komunikacijskemu načrtu – ni prejela povratnih informacij. Kot neprofitna nevladna organizacija brez institucionalnega financiranja ZPS dodatnih aktivnosti, ki jih je predlagala v okviru NPFO (izobraževalne delavnice za mlade, odrasle in starejše, spletni seminarji, individualno svetovanje žrtvam finančnih zlorab in prevar, poljudne vsebine ter primerjalnik dodatnih pokojninskih zavarovanj), brez namenskih sredstev ni mogla izvesti; je pa v okviru lastnih zmožnosti nadaljevala svoje dolgoletne aktivnosti finančnega opismenjevanja, usmerjene v povprečnega potrošnika in ranljive skupine. To odpira širši izziv zagotavljanja pogojev za sodelovanje nevladnih organizacij ter krepitve dvosmerne komunikacije med vodstvom in člani Sveta.

6. Prakse, ki so dosegle najboljše rezultate
Na podlagi odziva udeležencev in dosega posameznih aktivnosti so se kot najuspešnejše izkazale prakse, ki temeljijo na medinstitucionalnem sodelovanju in povezovanju strokovnjakov iz javnega in zasebnega sektorja. Med njimi izstopajo:
1. strokovni seminarji in dogodki, organizirani v sodelovanju več institucij (npr. seminar o INR z MF, FURS, ATVP in KDD ter Dan slovenskega kapitalskega trga), ki zagotavljajo visoko strokovnost, kredibilnost in zaupanje javnosti;
1. sistematični in dolgoletni šolski programi ter tekmovanja (Bodi FIN, Evropski denarni kviz, Mojstri digitalne prihodnosti), ki prek interaktivnega učenja učinkovito dosegajo mlade;
1. trajno dostopne izobraževalne vsebine na spletnih straneh institucij in redno komuniciranje prek družbenih omrežij, s katerimi se dosegajo tudi mlajše generacije;
1. ciljno usmerjene medijske akcije (SZZ), ki so glede na gledanost bistveno presegle zastavljene kazalnike;
1. neposredno vključevanje mladih v delo institucij (obiski dijakov in simulacije proračunske seje študentov), ki povezuje finančno opismenjevanje z razumevanjem delovanja države.

7. Priporočila za prilagoditev NPFO in izvajanje finančnega opismenjevanja
Na podlagi izkušenj prvega poročevalskega obdobja in prejetih prispevkov članov Sveta se oblikujejo naslednja priporočila:
· Sistematična vključitev finančnega opismenjevanja v formalni izobraževalni sistem. Vsebine osebnih financ, varčevanja, investiranja, pokojninskega načrtovanja in upravljanja osebnega premoženja naj se sistematično vključijo v učne načrte osnovnih in srednjih šol v obsegu, predvidenem z NPFO (najmanj 35 ur), saj se finančne navade oblikujejo že v mladosti.
· Krepitev koordinacijske vloge Sveta in preprečevanje podvajanja. Zaradi velikega števila deležnikov naj se okrepi koordinacijska vloga Sveta z namenom boljšega povezovanja, učinkovitejše izrabe sredstev, preprečevanja podvajanja aktivnosti in razvoja skupnih izobraževalnih programov s širšim dosegom.
· Zagotovitev namenskih sredstev in kazalnikov. Za predvidljivo izvajanje prednostnih področij naj se zagotovijo namenska sredstva in dosledno spremljajo KPI, kar bo omogočilo boljše merjenje učinkov in poročanje.
· Nadgradnja uveljavljenih programov. Uveljavljene in kakovostne aktivnosti (npr. programi Banke Slovenije) naj se v sodelovanju z drugimi strokovnimi institucijami nadgradijo z vsebinami s področja kapitalskega trga, dolgoročnega varčevanja, investiranja in pokojninskega načrtovanja za celovito obravnavo osebnih financ.
· Poudarek na varnosti in zaščiti pred prevarami. Glede na naraščanje spletnih goljufij naj se nadaljuje in okrepi preventivno ozaveščanje o finančnih prevarah, s posebno pozornostjo do ranljivih skupin ter do tveganj, povezanih z umetno inteligenco in kripto sredstvi.
Zveza potrošnikov Slovenije je v okviru priporočil (točka e) dodatno predlagala:
1. Nadgradnjo programa za neposreden stik s potrošniki. Program naj temelji na neposrednem stiku s potrošniki ter naj bo po načinu in kanalih komuniciranja prilagojen povprečnemu potrošniku.
1. Vzpostavitev sistema povratnih informacij. Vzpostavi naj se dvosmerna komunikacija med vodstvom in člani Sveta s sistemom podajanja povratnih informacij na posredovane predloge.
1. Namenska sredstva za nevladne organizacije. Zagotovijo naj se namenski finančni viri za neprofitne nevladne organizacije, ki sodelujejo pri izvajanju NPFO.
Slovensko zavarovalno združenje za to obdobje ni podalo novih priporočil za prilagoditev NPFO; SZZ, ZDU-GIZ in druge sodelujoče institucije so izrazile pripravljenost za nadaljnje strokovno sodelovanje pri pripravi vsebin in programov.

8. Načrt nadaljnjih aktivnosti
V drugi polovici leta 2026 in v naslednjem obdobju je predvideno nadaljevanje aktivnosti po prednostnih področjih, vzpostavitev osrednjega spletnega mesta za finančno opismenjevanje, organizacija Strateškega partnerskega foruma ter izvedba izobraževalnih kampanj, vezanih na uporabo INR. Za prvo redno poročanje o doseženih KPI Vladi RS je skladno z Letnim programom dela predviden marec 2027. Institucije bodo nadaljevale in nadgradile uveljavljene programe (npr. širitev tekmovanja Bodi FIN na srednje šole in državno raven, dodatne simulacije proračunske seje, nadaljnji razvoj programa za krepitev kompetenc MSP na kapitalskih trgih).


PRILOGA 4
PODROBNEJŠA PREDSTAVITEV IZVEDENIH AKTIVNOSTI
po prednostnih vsebinskih področjih Sveta za finančno opismenjevanje

4.1  Individualni naložbeni računi (INR)
	UKREP / NOSILNI ORGAN
	IZVEDENE AKTIVNOSTI  (izvedeni sestanki/dogodki, vsebina, dosežen napredek, načrt nadaljnjih aktivnosti)

	Izobraževanje in ozaveščanje o INR
Nosilec: ZDU-GIZ, ZBS
	Izvedeni dogodki / vsebina
1. Strokovni seminar o INR za potencialne ponudnike (12. 2. 2026), v živo, več kot 90 udeležencev; predavatelji iz MF, FURS, ATVP in KDD.
1. Objava poljudne vsebine o INR in njegovih prednostih na spletni strani ZDU-GIZ.
Dosežen napredek
Ponudniki INR in javnost seznanjeni z novostmi pred začetkom uporabe ZINR (5. 3. 2026).

	Informiranje in register
Nosilec: ATVP
	Vsebina aktivnosti
1. Objava posebnega zavihka o INR (kaj je INR, komu je namenjen, davčna obravnava, varnost, odprtje, prenos, mirovanje, stečaj ponudnika, vloga ATVP).
1. Vzpostavitev Registra ponudnikov INR z vpisom prvih šestih ponudnikov; register se redno dopolnjuje.
Načrt nadaljnjih aktivnosti
Redno dopolnjevanje registra in vsebin; priprava na prvo poročanje ponudnikov davčnemu organu (januar 2027).

	Ozaveščanje o INR in trgu kapitala
Nosilec: Ljubljanska borza (LJSE)
	Izvedene aktivnosti / dosežen napredek
1. Nov spletni zavihek »Vodič po INR« z odgovori na najpogostejša vprašanja; v pripravi informativna brošura.
1. Kratki izobraževalni video izseki z dogodkov na družbenih omrežjih – skupno več kot 20.000 ogledov.
1. Podcast »Finančni flirt« (INR računi, delnice Vzajemne, zlato, stroški vlaganja, ETF) – več kot 110.000 ogledov.
Vse aktivnosti financirane iz lastnih virov, brez uporabe proračunskih sredstev.






4.2  Pokojninski sistem
	UKREP / NOSILNI ORGAN
	IZVEDENE AKTIVNOSTI  (izvedeni sestanki/dogodki, vsebina, dosežen napredek, načrt nadaljnjih aktivnosti)

	Ozaveščanje o dodatnem pokojninskem zavarovanju
Nosilec: MGDŠ (prevzeto od MDDSZ)
	Vsebina aktivnosti / dosežen napredek
1. Posodobitev vsebin na gov.si o prostovoljnem dodatnem pokojninskem zavarovanju z informacijami za delodajalce in zaposlene v podporo kolektivnemu dogovarjanju.
1. Za izvajanje v letih 2025 in 2026 ni bilo porabljenih posebnih sredstev.
Načrt nadaljnjih aktivnosti / kazalniki
Spremljanje letne rasti števila zavarovancev v prostovoljnem dodatnem pokojninskem zavarovanju; podatki bodo znani v začetku leta 2027.

	Ozaveščanje o dodatnem pokojninskem zavarovanju
Nosilec: AZN
	Izvedene aktivnosti / načrt
1. E-brošura o pomenu dodatnega pokojninskega zavarovanja (2. in 3. steber), januar–marec 2026.
1. Podcast na temo dodatnega pokojninskega zavarovanja (februar 2026); vsebine za novičnik.
1. Priprava promocijskega panoja za gostovanje na fakultetah; strateški dogodek na temo pokojnin (31. 3. 2026).



4.3  Statusno preoblikovanje Vzajemne zdravstvene zavarovalnice
	UKREP / NOSILNI ORGAN
	IZVEDENE AKTIVNOSTI  (izvedeni sestanki/dogodki, vsebina, dosežen napredek, načrt nadaljnjih aktivnosti)

	Informiranje delničarjev
Nosilec: ATVP
	Vsebina aktivnosti
1. Posebna objava za delničarje Vzajemne o njihovih pravicah ter posebnih obravnavah in pravicah delničarjev v družbi.
Dosežen napredek
Informacije so uporabne tudi za imetnike drugih delnic v organiziranem trgovanju.

	Informiranje javnosti in delničarjev o uvrstitvi Vzajemne
Nosilec: Ljubljanska borza (LJSE)
	Izvedene aktivnosti / dosežen napredek
1. Nevtralne strokovne informacije o družbi; ozaveščanje o uvrstitvi na borzo in pravicah delničarjev; napovednik ob objavi prospekta.
1. Spletni webinar z odgovori na vprašanja delničarjev pred kotacijo (YouTube 1.737 ogledov; izseki na omrežjih več kot 17.000 ogledov).
1. Tiskovna konferenca ob začetku kotacije in predstavitev na dogodku »Trguj na borzi«.
1. Spletni razdelek »Uvrstitev Vzajemne na borzo« z namensko podstranjo (več kot 3.000 ogledov); razdeljenih 3.200 fizičnih letakov.



4.4  Zavarovalna vrzel pri domskih zavarovanjih (požar in potres)
	UKREP / NOSILNI ORGAN
	IZVEDENE AKTIVNOSTI  (izvedeni sestanki/dogodki, vsebina, dosežen napredek, načrt nadaljnjih aktivnosti)

	Medijski akciji ozaveščanja
Nosilec: SZZ
	Izvedene aktivnosti / vsebina
1. 1. akcija (marec, svetovni dan voda): ozaveščanje o poplavnih nevarnostih; objave na Siol.net (5.912 in 2.996 branj).
1. 2. akcija (sredina aprila, obletnica ljubljanskega potresa): potresna nevarnost in ustrezno zavarovanje nepremičnin; advertorialne in PR vsebine (6.882 in 3.166 branj), podcast ter dan za medije s simulacijo potresa.
Dosežen napredek / kazalniki
Obe akciji sta presegli ciljni KPI 2.000 ogledov digitalne vsebine na članek; akciji samostojno financiral SZZ.

	Ozaveščanje o potresnem in drugih tveganjih
Nosilec: AZN
	Izvedene aktivnosti / načrt
1. Promocija brošure o nevarnosti potresa s poudarkom na potresnem zavarovanju (marec 2026).
1. Vsebine v mesečnem novičniku o zavarovanju pred naravnimi nesrečami.
1. Priprava serije video vsebin (požar, poplava, potres, toča, vihar); strokovni posvet o potresnem tveganju (predvidoma junij 2026).



4.5  Mala in srednje velika podjetja (MSP)
	UKREP / NOSILNI ORGAN
	IZVEDENE AKTIVNOSTI  (izvedeni sestanki/dogodki, vsebina, dosežen napredek, načrt nadaljnjih aktivnosti)

	Pilotno usposabljanje FI-MSP 2025
Nosilec: MGTŠ / SPIRIT Slovenija, izvajalka LJSE
	Vsebina aktivnosti / dosežen napredek
1. Pilotno Usposabljanje o finančnih instrumentih za rast, razvoj in preoblikovanje podjetij (javno povabilo SPIRIT); pet modulov po 10 ur, 12 sodelujočih podjetij.
1. Vrednost: 30.000,00 EUR brez DDV (2025); v obdobju 1. 1.–30. 6. 2026 brez porabe.
Načrt nadaljnjih aktivnosti
SPIRIT Slovenija in MF pripravljata program za krepitev kompetenc podjetij na kapitalskih trgih v okviru Strategije razvoja trga kapitala.

	Ozaveščanje o alternativnih virih financiranja
Nosilec: ZDU-GIZ
	Vsebina aktivnosti
1. Webinar »Alternativni investicijski skladi: nove priložnosti za vlagatelje« (19. 6. 2026).

	Vsebina pilotnega usposabljanja FI-MSP 2025
Nosilec/izvajalka: Ljubljanska borza (LJSE)
	Izvedene aktivnosti / vsebina
1. Izobraževanje vlagateljev o neposrednem in posrednem vlaganju v MSP prek skladov (oktober–november 2025).
1. Delavnice za podjetja o pripravi na prvo javno ponudbo delnic in pripravi prospekta za uvrstitev na borzo.
1. Predstavitev dobrih praks slovenskih podjetij, ki so že vstopila na borzo.



4.6  Varnost in zlorabe v finančnem sistemu, finančne prevare
	UKREP / NOSILNI ORGAN
	IZVEDENE AKTIVNOSTI  (izvedeni sestanki/dogodki, vsebina, dosežen napredek, načrt nadaljnjih aktivnosti)

	Preventivno ozaveščanje in opozorila
Nosilec: Banka Slovenije (financiranje: lastna sredstva)
	Izvedene aktivnosti / vsebina
1. Tri objavljena opozorila (splet in družbena omrežja) ter tri okrogle mize (stabilni kovanci, investicije, finančna pismenost).
1. Kampanja ECB EuroSteps (april 2026) z vsebinami o spletni finančni varnosti; sodelovanje pri letaku EBA o varnosti digitalnih plačil.

	Opozorila in izobraževanje vlagateljev
Nosilec: ATVP
	Vsebina aktivnosti
1. V prvi polovici 2026 objavljenih 7 lastnih in več kot 300 tujih opozoril; poseben zavihek o kripto prevarah; gradiva o naložbenih prevarah.
1. Z ESAs opozorilo o kripto prevarah in tveganjih umetne inteligence; z ESMA poziv finfluencerjem k odgovorni promociji.

	Izobraževalna gradiva
Nosilec: AZN; prispevek ZDU-GIZ
	Vsebina aktivnosti
1. AZN: brošura o sklepanju zavarovanj po spletu z opozorili in navodili za potrošnike.
1. ZDU-GIZ: objava o prepoznavanju finančnih prevar in predobrih naložbenih priložnosti.

	Novičnik in ozaveščanje o prevarah
Nosilec: AZN
	Izvedene aktivnosti / načrt
1. Vsebine v novičniku za različne ciljne skupine (potrošniki, subjekti nadzora, mednarodne teme).
1. Brošura o umetni inteligenci v zavarovalništvu (1. četrtletje 2026).
1. Načrtovane dodatne vsebine v okviru t. i. tedna prevar.



4.7  Finančne osnove: denar, osnovni ekonomski pojmi, bančni sistem
	UKREP / NOSILNI ORGAN
	IZVEDENE AKTIVNOSTI  (izvedeni sestanki/dogodki, vsebina, dosežen napredek, načrt nadaljnjih aktivnosti)

	Izobraževalni programi in šolska tekmovanja
Nosilec: Banka Slovenije (financiranje: lastna sredstva)
	Izvedene aktivnosti / dosežen napredek
1. 87 izobraževalnih programov in 34 delavnic na OŠ in SŠ; do 30. 6. 2026 približno 5.000 udeležencev; v šolskem letu 2025/2026 več kot 6.000 vključenih učencev in dijakov.
1. Vseslovensko spletno tekmovanje Bodi FIN za OŠ (9.–22. 3. 2026); širitev na SŠ in državno raven.
1. Mojstri digitalne prihodnosti: prvo mednarodno debatno tekmovanje (21.–22. 5. 2026, 7 evropskih ekip) o digitalnem evru z zaključno okroglo mizo.
1. Priprava lastnih video gradiv za 2026/2027 (eno v sodelovanju s FURS).

	Teden denarja in denarni kviz
Nosilec: ZBS
	Izvedene aktivnosti / dosežen napredek
1. Evropski (svetovni) teden denarja (16.–20. 3. 2026): srečanja za OŠ (6 šol, 215), SŠ (10 šol, 291) in odrasle (27) – skupno 533 udeležencev.
1. Evropski denarni kviz (14. 4. 2026) pod okriljem EBF: 18 šol, 681 udeležencev; prosto dostopna gradiva.



4.8  Druge aktivnosti in podpora ranljivim skupinam
	UKREP / NOSILNI ORGAN
	IZVEDENE AKTIVNOSTI  (izvedeni sestanki/dogodki, vsebina, dosežen napredek, načrt nadaljnjih aktivnosti)

	Finančno opismenjevanje mladih
Nosilec: UKOM (v sodelovanju z MF)
	Izvedene aktivnosti / dosežen napredek
1. Program Aktivno državljanstvo: trije obiski dijakov (19. 12. 2025, 19. 1. 2026, 19. 6. 2026); več kot 220 dijakov (ciljna skupina A); 1.000 EUR.
1. Tri pilotne simulacije proračunske seje vlade s študenti (FU, PF, EF UL); ciljna skupina B; brez stroškov.
Načrt
Umestitev med redne naloge; 6 simulacij v študijskem letu 2026/2027.

	Digitalne kompetence in vključenost
Nosilec: MDP (izven proračuna Sveta)
	Izvedene aktivnosti / rezultati
1. Mobilni heroji (starejši): 2025 – 307 usposabljanj, 5.203 udeležencev, 241.782,76 EUR; do 30. 6. 2026 – 40 usposabljanj, 183 udeležencev, 7.808,00 EUR.
1. Digi info točke: 162 točk, 170.201 svetovanj (2025), 3.586.800,00 EUR.
1. JR DDK 2024–2025 (odrasli): 18.200 vključenih, 3.799.250,00 EUR.
1. JR MLADI 2025–2026 (otroci in mladi): 16.409 vključenih, 2.674.667,00 EUR.
Opomba: financirano pretežno iz sredstev EU kohezijske politike in nacionalnih sredstev; ni del proračuna Sveta.

	Strokovni seminarji in promocija kapitalskega trga
Nosilec: ZDU-GIZ, ATVP
	Izvedene aktivnosti / dosežen napredek
1. ZDU-GIZ: seminarji »Lekcije najboljših« (14. 1. 2026, >50), »Od varčevalca do vlagatelja« (5. 2. 2026, >150), delavnica »Osebne finance« (2. 4. 2026, 30 študentov), kampanja ob Global Money Week, redne objave na spletu in družbenih omrežjih.
1. Dan slovenskega kapitalskega trga (14. 4. 2026, GH Union) – ATVP z industrijo in tržno infrastrukturo; 100–200 udeležencev; ATVP zanj nameni 6.000 EUR.

	Finančna pismenost v formalnem izobraževanju
Nosilec: MVI (MIZM) / ZRSŠ
	Dosežen napredek / načrt
1. Nadaljevanje aktivnosti skladno z vsebinskim poročilom z dne 27. 3. 2026; ključni dokumenti ZRSŠ v pripravi.
1. Priprava učnega načrta za izbirni predmet finančna pismenost (v okviru prenove učnih načrtov; ocenjena vrednost postavke 611.000,00 EUR).
1. Odprt ukrep 3350-26-0002 »Finančno opismenjevanje 2026–2028« (234.000 EUR); postavka 261052 v letu 2026 (50.000 EUR); sredstva še niso izplačana.

